**САОБРАЋАЈНА ИНСПЕКЦИЈА**

Саобраћајна инспекција врши надзор над спровођењем Закона о превозу терета у друмском саобраћају, Закона о превозу путника у друмском саобраћају и Закона о јавним путевима, и одговарајућих одлука и то Одлуке о јавном превозу путника на територији Општине Прибој, Одлуке о ауто-такси превозу и Одлуке о општинским и некатегорисаним путевима на територији општине Прибој.

Послове надзора из надлежности саобраћајне инспекције обавља један инспектор.

**КОНТРОЛА ПРЕВОЗА ПУТНИКА И ТЕРЕТА**

Превоз терета се може вршити као обављање јавног превоза терета и превоз терета за сопствене потребе.

На основу праћења и анализе стања у овој области инспекцијског надзора инспектор за путеве и јавни превоз процењује да је ризик низак у области јавног превоза терета и средњи у области превоза терета за соствене потребе.

Сходно процењеном ризику редовне инспекцијске контроле у овој области ће се вршити по исказаним потребама током целе године, по пријавама и по службеној дужности.

Посебна пажња контроли превоза терета ће се посветити у периоду септембар- октобар када је интензивнији превоз огревног дрвета.

Редовне контроле ће се вршити у радно време током целе године.

Предмет ових контрола ће бити субјекти који су регистровани за обављање јавног превоза ствари који буду затечени у обављању јавног превоза на територији општине Прибој и субјекти који су регистровани за превоз терета за сопствене потребе.

Инспекцијски надзор ће се споводити на свим јавним путевима а у периоду септембар-октобар на путевима који гравитирају локацијама на којима се налази већа количина огревног дрвета.

Ауто-такси превоз представља посебан вид јавног ванлинијског превоза коме се посвећује посебна пажња.

На основу праћења и анализе стања у овој области инспекцијског надзора инспекција за путеве и јавни превоз процењује да је ризик висок.

Сходно процењеном ризику редовне контроле превоза путника на територији општине Прибој ће се обављати континуирано у току целе године.

Редовне контроле ће се обављати у току радног времена а ванредне контроле у зависности од исказаних потреба.

Контроле ће се вршити на свим путевима и улицама на територији општине Прибој а код привредних субјеката-правних лица и у њиховим пословним просторијама

Контроли ауто-такси превоза се посвећује посебна пажња имајући у виду да је Општинска управа Прибој донела Одлуку којом се посебно уређује овај вид превоза путника.

Контроле ауто-такси превоза ће се обављати континуирано током целе године у редовним и ванредним контролама у складу са потребама.

Контроле ауто-такси превоза обухватају проверу регистрације такси радње, проверу поседовања решења о одобрењу обављања ауто- такси превоза за возило на територији општине Прибој и укључења таксиметра.

Посебан акценат у контролама, у циљу сузбијања сиве економије, ће се ставити на поседовање важећих решења о регистрацији предузећа и радњи.

Такође у контролама вршиће се провера обављања такси превоза на територији општине Прибој, ауто-такси превозника који имају регистровану радњу на територији других општина.

**КОНТРОЛА ПУТЕВА, ПУТНЕ ОПРЕМЕ И ПУТНИХ ОБЈЕКАТА**

У надлежности саобраћајне инспекције је и надзор над спровођењем Одлуке о општинским и некатегорисаним путевима на територији општине Прибој.

У пословима контроле инспектор ће предузимати следеће мере :

- забрањивати или обустављати извршење радова на путевима који се изводе противно прописима,

- наређивати отклањање недостатака на путевима који угрожавају безбедност саобраћаја,

- наређивати обустављање радова који се изводе у непосредној близини путева а који могу довести у питање сигурност пута и безбедност саобраћаја,

- наређивати рушење објеката, односно уклањање инсталација изграђених, односно постављених у заштитном појасу пута,

- наређивати рушење или уклањање објеката, материјала, ограда, дрвећа и растиња изграђених, остављених или подигнутих противно Одлуци о општинским и некатегорисаним путевима,

- наређивати предузимање мера за обезбеђење пута и по потреби забрањивати привремено саобраћај возила која због своје укупне тежине могу да нанесу штету путу,

- предузимати и друге мере и радње за које су овлашћени прописима.

Контроле ће се вршити по службеној дужности и по пријавама странака. Посебна пажња у раду се посвећује пријавама месних заједница и грађана који као странке учествују у поступку и пружају потребну подршку.

Посматрајући контроле са временског аспекта инспектор ће у појединим временским периодима посебну пажњу посветити појединим врстама контроле и то:

Контрола стања дрвећа, живица и других засада поред путева ће се вршити у периоду март-април-мај и септембар-октобар-невембар, а по истеку законских рокова за њихово одржавање,

Контрола зимског одржавања путева и улица ће се вршити у периоду децембар-јануар-фебруар,

Контрола стања коловоза пута (оштећења коловоза) ће се вршити континуирано у току целе године а посебна пажња ће се посветити у периоду мај-јун-јул-август-септембар због извођења радова на санацији оштећења асфалтних коловоза.

Све остале врсте контрола из области заштите путева ће се вршити континуирано у складу са потребама посла.

На основу праћења и анализе стања у овој области инспекцијског надзора инспектор за путеве и јавни превоз процењује да је ризик средњи. Ово се пре свега односи на сегмент одржавања путева , док се за друге сегменте може рећи да је процењени ризик низак.

У циљу превентивног деловања инспекција ће сарађивати са председницима месних заједница како би месне заједнице у пролеће и јесен спровеле акције окресивања растиња и живих ограда код некатегорисаних путева, и на време обавестиле своје суграђане о потреби сечења како би се избегле казнене одредбе.

Табеларни приказ активности саобраћајне инспекције по месецима:

|  |  |
| --- | --- |
| **АКТИВНОСТИ** | **МЕСЕЦИ** |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |  |
|  | **I** | **II** | **III** | **IV** | **V** | **VI** | **VII** | **VIII** | **IX** | **X** | **XI** | **XII** |
|  |  |  |  |  |  |  |  |  |  |  |  |  |
| Редовне конроле јавног превоза и робе | Х | Х | Х | Х | Х | Х | Х | Х | Х | Х | Х | Х |
| Ванредне контроле јавног превоза терета |  |  |  |  |  |  |  |  | Х | Х |  |  |
| Редовне конроле јавног превоза путника | Х | Х | Х | Х | Х | Х | Х | Х | Х | Х | Х | Х |
| Ванредне контроле јавног превоза путника |  |  |  |  | Х | Х |  |  | Х | Х |  |  |
| Редовне контроле ауто-такси превоза | Х | Х | Х | Х | Х | Х | Х | Х | Х | Х | Х | Х |
| Ванредне контроле ауто-такси превоза | Х | Х | Х | Х | Х | Х | Х | Х | Х | Х | Х | Х |
| Контрола прдузећа „АУТОПРЕВОЗ ЈАЊУШЕВИЋ”АД |  |  |  | Х |  |  |  |  |  | Х |  |  |
| које се бави јавним превозом путника |  |  |  |  |  |  |  |  |  |  |  |  |
| Контрола прдузећа „ ЕS TOURS“d.o.o. |  |  |  |  | Х |  |  |  |  |  | Х |  |
| које се бави јавним превозом путника |  |  |  |  |  |  |  |  |  |  |  |  |
| Контроле јавног превоза путника и робе | Х | Х | Х | Х | Х | Х | Х | Х | Х | Х | Х | Х |
| по пријавама странака |  |  |  |  |  |  |  |  |  |  |  |  |
| Редовне контроле путева, путне опреме | Х | Х | Х | Х | Х | Х | Х | Х | Х | Х | Х | Х |
| и путних објеката |  |  |  |  |  |  |  |  |  |  |  |  |
| Контроле путева, путне опреме и путних | Х | Х | Х | Х | Х | Х | Х | Х | Х | Х | Х | Х |
| објеката по пријавама странака |  |  |  |  |  |  |  |  |  |  |  |  |
| Контрола стања дрвећа, живица и |  |  | Х | Х | Х |  |  |  | Х | Х | Х |  |
| других засада поред путева |  |  |  |  |  |  |  |  |  |  |  |  |
| Контрола зимског одржавања путева и | Х | Х |  |  |  |  |  |  |  |  |  | Х |
| улица |  |  |  |  |  |  |  |  |  |  |  |  |
| Контрола стања коловоза пута |  |  |  |  | Х | Х | Х | Х | Х |  |  |  |
| (оштећења коловоза) |  |  |  |  |  |  |  |  |  |  |  |  |
| Израда месечних извештаја о раду | Х | Х | Х | Х | Х | Х | Х | Х | Х | Х | Х | Х |